Θεανώ Φωτίου

Η Θεανώ Φωτίου (Αθήνα, 10 Mαΐου 1946) είναι Ελληνίδα καθηγήτρια του ΕΜΠ, πολιτικός και βουλεύτρια της Νέας Αριστεράς, εκλεγμένη με τον ΣΥ.ΡΙΖ.Α. - Π.Σ. στις εκλογές του Ιουνίου 2023. Έχει διατελέσει αναπληρώτρια υπουργός Κοινωνικής Αλληλεγγύης στις κυβερνήσεις του Αλέξη Τσίπρα.

Βιογραφία
Γεννήθηκε στην Αθήνα. Ο πατέρας της ήταν από τη Μικρά Ασία και η μητέρα της από την Κεφαλονιά. Τελείωσε το ΣΤ’ Γυμνάσιο Θηλέων, τη Σχολή Αρχιτεκτόνων στο Εθνικό Μετσόβιο Πολυτεχνείο και DEA στην αστική γεωγραφία στο Παρίσι. Διορίστηκε βοηθός στο ΕΜΠ (1972) με εισήγηση του καθηγητή Θουκυδίδη Βαλεντή. Δίδαξε Αρχιτεκτονική Σύνθεση και αστικό σχεδιασμό στη Σχολή αρχιτεκτόνων ΕΜΠ και σε άλλες Σχολές της Ευρώπης: (Royal College of Art London(RCA), College of London (UCL), Bartlett School of Architecture and Planning, the Architectural Association School of Architecture στο Λονδίνο και Escola Tècnica Superior d'Arquitectura de Barcelona στη Βαρκελώνη.

Είναι εκλεγμένο μέλος του ΤΕΕ επί σειρά ετών, συντονίστρια προγραμμάτων Erasmus και Socrates και συνιδρύτρια του Ευρωπαϊκού Δικτύου για την Τρίτη Ηλικία. Κατέχει μεγάλο αριθμό αρχιτεκτονικών βραβείων και διακρίσεων σε πανελλήνιους και διεθνείς διαγωνισμούς. Επίσης, είναι ερευνήτρια σε τέσσερις τομείς: Αστικός σχεδιασμός, Κατοικία και αστική πολυκατοικία, Σχεδιασμός ιστορικών κελυφών, Διδακτική μεθοδολογία.

Πολιτική σταδιοδρομία
Εκλέχθηκε βουλευτής Επικρατείας με τον ΣΥΡΙΖΑ, εκλεγόμενη στις 6 Μαΐου 2012 και στις 17 Ιουνίου 2012Κοινοβουλευτική θητεία των Βουλευτών Από τη Μεταπολίτευση μέχρι σήμερα, Βουλή των Ελλήνων. Στη Βουλή, εισηγήθηκε ζητήματα Παιδείας και Έρευνας και συμμετείχε στην επιτροπή προγράμματος του ΣΥΡΙΖΑ.

Επανεκλέχθηκε στις βουλευτικές εκλογές Ιανουαρίου και Σεπτεμβρίου του 2015, ως βουλευτής Β' Αθήνας και Επικρατείας αντίστοιχα. Στις εκλογές του 2019, του Μαΐου και του Ιουνίου 2023 εκλέχθηκε βουλευτής στην Β3΄εκλογική περιφέρεια Νοτίου Τομέα Αθηνών.

Η Θεανώ Φωτίου αποχώρησε από τον ΣΥΡΙΖΑ-Π.Σ. στις 23 Νοεμβρίου 2023, μαζί με οκτώ ακόμη βουλευτές της Κίνησης «6+6» δημοσιοποιώντας σχετικό κείμενο. Στις 5 Δεκεμβρίου, μαζί με 10 ακόμη πρώην βουλευτές του ΣΥΡΙΖΑ-Π.Σ., συγκρότησαν νέα Κοινοβουλευτική Ομάδα με τον τίτλο Νέα Αριστερά.Βουλή: Εγένετο… Νέα Αριστερά – Κατέθεσαν επιστολή στον Τασούλα για συγκρότηση ΚΟ

 Παραπομπές 

Κατηγορία:Έλληνες αρχιτέκτονες
Κατηγορία:Μέλη Εθνικού Μετσόβιου Πολυτεχνείου
Κατηγορία:Έλληνες αναπληρωτές υπουργοί Εργασίας, Κοινωνικής Ασφάλισης και Κοινωνικής Αλληλεγγύης
Κατηγορία:Έλληνες βουλευτές επικρατείας
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Β΄ Αθηνών
Κατηγορία:Βουλευτές Β3΄ Νότιου Τομέα Αθηνών